b'\n_START_ARTICLE_\nInnocentius VI\n_START_PARAGRAPH_\nInnocentius VI, syntym\xc3\xa4nimelt\xc3\xa4\xc3\xa4n \xc3\x89tienne Aubert, (1282 \xe2\x80\x93 12. syyskuuta 1362) oli paavina Avignonissa 18. joulukuuta 1352 \xe2\x80\x93 12. syyskuuta 1362._NEWLINE_Ennen kirkollista uraansa h\xc3\xa4n opetti lakia Toulousessa. H\xc3\xa4net nimitettiin ensin Noyonin ja sitten Clermontin piispaksi. Kardinaaliksi h\xc3\xa4net nimitettiin vuonna 1342. Paavina Innocentius pyrki uudistamaan hallintoa ja my\xc3\xb6s palauttamaan j\xc3\xa4rjestyksen ja hengellisen vallan Roomaan. Innocentius pyrki lis\xc3\xa4ksi el\xc3\xa4m\xc3\xa4\xc3\xa4n huomattavasti s\xc3\xa4\xc3\xa4st\xc3\xa4v\xc3\xa4isemmin kuin edelt\xc3\xa4j\xc3\xa4ns\xc3\xa4 Klemens VI, ja h\xc3\xa4n yritti v\xc3\xa4hent\xc3\xa4\xc3\xa4 Avignonin hovin kuluja.'